09/09/2022 | Administración LocalMunicipal
Narón
Secretaría
Bases específicas OPE extraordinaria estabilización 2021

A Xunta de Goberno Local en data 1 de setembro de 2022, aprobou as seguintes 1.1 Convócase o proceso selectivo para cubrir seis prazas vacantes correspondentes aos subgrupos C2 e C1, que se detallan no Anexo I, polo sistema xeral de concurso e por unha soa vez, polo procedemento de estabilización de emprego temporal establecido no artigo 2.1 da Lei 20/2021, do 28 de decembro, de medidas urxentes para a redución da temporalidade no emprego público.1.2 Esta convocatoria rexerase polo previsto nestas bases e nas bases xerais da OEP 2021 e, en defecto de norma aplicable, estarase ao establecido na Lei 20/2021, do 28 de decembro, de medidas urxentes para a redución da temporalidade no emprego público e demais normas concordantes.1.3 De conformidade co establecido pola normativa vixente en materia de protección de datos persoais, os facilitados por quen concorran á presente convocatoria serán tratados polo Concello de Narón e incorporados no sistema de tratamento «Recursos Humanos», coa finalidade de xestionar e tramitar o proceso de selección obxecto da mesma, finalidade baseada principalmente na necesidade de dar cumprimento ao estipulado na Lei Orgánica 3/2018, do 5 de decembro, de protección de datos persoais e garantía dos dereitos dixitais Os datos poderán ser comunicados a outras entidades públicas en cumprimento da normativa laboral, de seguridade social e tributaria e a calquera outra entidade no caso de que exista obrigación legal. Os/as interesados/as poderán exercitar os seus dereitos de acceso, rectificación, supresión e portabilidade dos datos, de limitación e oposición ao seu tratamento, así como a non ser obxecto de decisións baseadas unicamente no tratamento automatizado dos seus datos, cando procedan, e dispoñen de información adicional sobre o exercicio destes e outros dereitos, en relación cos seus datos persoais, na sede electrónica municipal: www.sedeelectronica. naron. es Conforme ao previsto na Lei 20/2021, do 28 de decembro, de medidas urxentes para a redución da temporalidade no emprego público, o procedemento de provisión será o concurso específico de méritos, previsto no art.45 do RD 364/1995, do 10 de marzo, polo que se aproba o regulamento xeral de ingreso do persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado. O concurso de méritos rexerase polas presentes bases, e polas bases xerais para o ano 2021, axustadas ao disposto na seguinte normativa: â Arts.97 e 101 da Lei 7/1985, do 2 de abril, reguladora das bases de réxime local â Art.168 do RDL 781/1986, do 18 de abril, polo que se aproba o texto refundido das disposicións legais vixentes en materia de réxime local â Arts.78 e 79 do RDL 5/2015, do 30 de outubro, polo que se aproba o texto refundido da lei do estatuto básico do empregado público â Art.91 da Lei 2/2015, do 29 de abril, de emprego público de Galicia â Arts.36 a 50 do RGIPPT, de aplicación supletoria aos funcionarios públicos das restantes Administracións Públicas (artigo 1.3) â Artigo 2 e DA 6ª da Lei 20/2021, do 28 de decembro, de medidas urxentes para a redución da temporalidade no emprego público As presentes bases, unha vez aprobadas pola Xunta de Goberno Local, deberán ser publicadas integramente no ­Boletín Oficial da provincia da Coruña e na sede electrónica do Concello de Narón www.sedeelectronica. naron. es. Un extracto da convocatoria remitirase para a súa publicación, no Diario oficial de Galicia e no Boletín Oficial do Estado.5.1. Son requisitos da presente convocatoria: a) Posuír a nacionalidade española, sen prexuízo do disposto no artigo 57 do Estatuto Básico do Empregado Público b) Posuír a capacidade funcional para o desempeño das tarefas c) Ter cumpridos os dezaseis anos e non exceder, no seu caso, da idade máxima de xubilación forzosa d) Non ser obxecto de separación do servizo de calquera das Administracións Públicas ou dos Órganos constitucionais ou estatutarios das Comunidades Autónomas, mediante expediente disciplinario, nin acharse en situación de inhabilitación absoluta ou especial para o emprego ou cargos públicos por resolución xudicial. No caso de ser nacional doutro Estado, non acharse en situación de inhabilitación ou equivalente nin ser sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. e) Estar en posesión da titulación esixida no Anexo III desta convocatoria para cada unha das categorías profesionais convocadas. No caso de titulacións obtidas no estranxeiro deberá estarse en posesión da credencial que acredite a súa homologación en España ou, no seu caso, o correspondente certificado de equivalencia.5.2 Os aspirantes que non posúan a titulación acreditativa do coñecemento do galego, correspondente ao grupo de clasificación, deberán acreditar un coñecemento adecuado do galego.5.3 Todos os requisitos e méritos alegados deberán posuírse no día da finalización do prazo de presentación de solicitudes e manterse, no seu caso, ata o día de formalización dos correspondentes contratos de traballo.6.1 Poderanse solicitar as prazas que se inclúen no Anexo I deste acordo, sempre que se reúnan os requisitos establecidos na presente convocatoria.6.2 As solicitudes para tomar parte no concurso, dirixidas á Sra. Alcaldesa- Presidenta, axustaranse ao modelo publicado na Sede electrónica municipal www.sedeelectronica. naron no apartado de “Oferta Pública de Emprego” “Concursos” e presentaranse no prazo de 15 días hábiles a contar desde o seguinte ao da publicación da presente convocatoria no «Boletín Oficial do Estado» a través da propia sede electrónica, ou nas oficinas a que se refire ou artigo 16 da Lei 39/2015, do 1 de outubro, do procedemento administrativo común das administracións públicas.6.3 Coa solicitude presentaranse os seguintes documentos con carácter xeral:  Solicitude de participación modelo oficial  Copia do DNI  Certificado de situación administrativa á data da publicación da presente convocatoria no BOE, no seu caso  Certificado/s de méritos  Memoria.  Declaración de non ser separados de calquera das administracións públicas: «Declaro non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparme en situación de suspensión firme de funcións, nin acharme en inhabilitación absoluta ou especial para o desempeño de emprego ou cargos públicos por resolución xudicial, comprometéndome a comunicar á autoridade competente calquera cambio que se produza neste sentido na miña situación persoal.» Ademais, deberase acompañar á solicitude: 1. Acreditación de posuír a titulación de galego correspondente a CELGA 3 para as prazas correspondentes ao subgrupo C2; CELGA 4 para as prazas correspondentes ao subgrupo C1. No suposto de non estar en posesión do título de CELGA correspondente á praza a que se opta, deberán realizar proba de nivel de galego que se cualificará de APTO/NON APTO. De resultar “NON APTO” quedará eliminado/a da presente convocatoria 2. Os/as funcionarios/as con algunha discapacidade deberán facer constar na propia solicitude o tipo de adaptación que necesitan para o desempeño do posto de traballo, a efectos do disposto no artigo 10 do Real Decreto 2271/2004, do 3 de decembro, debendo acompañar un informe, expedido polo órgano competente na materia, que acredite a procedencia da adaptación e a compatibilidade co desempeño das funcións que teña atribuído o posto ou postos solicitados. En calquera caso, a compatibilidade co desempeño das funcións propias do posto de traballo valorarase tendo en conta as posibilidades de adaptacións que se poden realizar no mesmo. Unha vez finalizado o prazo de presentación de instancias, as solicitudes formuladas serán vinculantes para o/a peticionario/a, sen que poidan ser obxecto de modificación, aínda que poderá aceptarse polo Tribunal aclaración aos méritos previamente alegados. Incluirase como requisito o coñecemento da lingua galega que os e as concursantes acreditarán mediante a presentación, coa solicitude de participación, da documentación xustificativa de estar en posesión do CELGA correspondente, expedido polo órgano competente da Xunta de Galicia ou do seu equivalente. Inmediatamente antes de iniciar o proceso de valoración de méritos, os/as concursantes que non acrediten a posesión do título establecido no parágrafo anterior, participarán nunha proba eliminatoria que se cualificará como APTO ou NON APTO, destinada a avaliar un grao de coñecemento do galego equivalente ao conseguido coa obtención do CELGA 3 / CELGA 4 (en función da praza convocada). O chamamento para a realización da proba será único. Para á corrección desta proba designarase funcionario/a do servizo de normalización lingüística do Concello de Narón, que actuará como experto/a Terminada a valoración da proba, o/a experto/a elevará os resultados da mesma ao Tribunal, órgano que publicará a proposta provisional de cualificación na sede electrónica municipal. Darase un prazo de 2 días para reclamacións. Transcorrido o prazo e resoltas as alegacións, elevarase a proposta a definitiva continuando o proceso A superación da proba de coñecemento da lingua galega á que se refiren os artigos precedentes terá validez exclusivamente no respectivo concurso de traslados. 1. Os requisitos, méritos e calquera outros datos alegados polos/as solicitantes deberán estar referidos á data de terminación do prazo de presentación de solicitudes.2. Aos/ás empregados/as públicos/as en situación de expectativa de destino consideraráselles o tempo de permanencia na devandita situación a efectos de valoración de méritos xerais, como desempeñado no posto ao que estaban adscritos no momento de pasar á mesma.3. Aos/ás empregados/as públicos en excedencia por coidado de familiares e a aqueles/as que estean en situación de servizos especiais con dereito a reserva de posto e que participen neste concurso, consideraráselles, para os efectos da valoración de méritos xerais, o posto de traballo que desempeñaban no momento de cambio de situación ou, alternativamente, aquel que desde a devandita situación obtivesen por concurso. Para estes efectos, o tempo de permanencia na situación administrativa de excedencia por coidado de familiares, regulado no artigo 89.4 do Texto Refundido da Lei do Estatuto Básico do Empregado Público, deberá considerarse como de prestación de servizos efectivos.4. O desempeño de postos computarase por días naturais, ata o último día do prazo de presentación de instancias, inclusive. O baremo consta de dúas fases: na primeira das valoraranse os méritos xerais e na segunda os méritos específicos axeitados ás características do posto, tal e como se recollen no Anexo II 1. Primeira Fase: Méritos xerais: puntuación máxima 60 puntos e mínima de 12 1.1 Valoración do traballo desenvolvido: Valoraranse o desempeño dos postos de traballo nos 10 anos inmediatamente anteriores á data de finalización do prazo de presentación de solicitudes, calquera que sexa a forma de ocupación prevista regulamentariamente dentro do mesmo subgrupo de clasificación; mesma categoría e especialidade, ou categoría equivalente (contrato laboral no seu caso), ata un máximo de 50 puntos e mínimo de 10, segundo a distribución seguinte: 1.1.1 Por cada mes ou fracción igual ou superior a 15 dias de desempeño de posto de traballo no servizo/sección/departamento funcional do posto convocado no mesmo subgrupo, escala, subescala, clase e especialidade ou categoría equivalente (contrato laboral), no seu caso da praza que se convoca na Administración Local: 0,80 puntos (máximo 50) 1.1.2 Por cada mes ou fracción igual ou superior a 15 dias en servizo/sección/departamento funcional distintas do posto que se convoca e dentro do mesmo subgrupo, escala, subescala, clase e especialidade, ou categoría equivalente (contrato laboral) no seu caso da praza que se convoca na Administración Local.0,40 puntos (máximo 24) 1.1.3 Por cada mes ou fracción igual ou superior a 15 dias en posto convocado no mesmo subgrupo, escala, subescala, clase e especialidade, categoría equivalente (contrato laboral) no seu caso da praza que se convoca en Administración Pública distinta da local.0,20 puntos (máximo 12) 1.2 Cursos de formación e perfeccionamento: Puntuación máxima: 10 puntos. Só se valorará os cursos realizados e acreditados nos 10 anos inmediatamente anteriores á data de finalización do prazo de presentación de solicitudes. Só serán avaliables os cursos directamente relacionados coas tarefas e funcións propias do posto de traballo ao que se opta incluíndo aqueles de formación xeral en procedemento administrativo, seguridade no traballo, igualdade e informática de xestión, organizados e convocados por Administracións Públicas territorial e institucional así como por Universidades públicas e universidades privadas, neste suposto, sempre que a formación acredite créditos oficiais (ETCS). Non será avaliable a titulación académica requirida para o acceso ao subgrupo/grupo profesional As titulacións académicas de grao; máster ou postgrao relacionadas coas funcións do posto de traballo, non comprendidas non apartado anterior, deberán referir o programa de formación así como os créditos ETCS ou equivalentes, no seu defecto, horas de formación Os cursos que non acrediten o número de horas ou no seu caso os créditos ETCS; contido ou programa da formación, non poderán ser valorados. A valoración farase de acordo ao seguinte baremo Non se poderá acumular a puntuación por recibir ou impartir o mesmo curso, agás se acredite que se trata de reedicións actualizadas. Esta fase consistirá na comprobación e valoración dos méritos específicos adecuados ás características do posto. Terá unha puntuación máxima de 40 puntos e mínima de 10 puntos Consta de dúas partes: 2.1 Memoria: Terá unha valoración máxima de 35 puntos e consistirá na presentación dunha memoria/documento/exposición/escrito relacionado co contido funcional do posto, que deberá conter como mínimo:  Portada (con identificación do concursante)  Descrición do posto na estrutura municipal  Desenvolvemento das tarefas e responsabilidades do posto  Circunstancias de execución  Competencias necesarias  Requisitos  Condicións  Medios que estima necesarios para o seu desempeño A memoria valorarase, atendendo, en todo caso, á súa claridade expositiva, o contido mínimo establecido no parágrafo anterior, coñecemento das funcións do posto a cubrir, propostas de mellora na calidade do servizo prestado e cantos outros criterios estableza o Tribunal. Formato: A extensión do escrito non poderá exceder de 5 páxinas por unha cara tamaño DIN-A4, con entreliñado sinxelo e un tamaño de letra de 11 puntos, sendo o tipo de letra Arial. Consideraranse como “non presentadas” as páxinas que excedan do número máximo establecido.2.2 Entrevista: A entrevista versará sobre os méritos específicos adecuados ás características do posto e sobre a memoria/documento presentado, podendo estenderse na comprobación dos méritos. No transcurso da entrevista, o tribunal poderá facer un máximo de 10 preguntas aos/ás aspirantes sobre o contido dos méritos alegados ou a memoria presentada. Valoraranse as respostas ás dúbidas expostas polo Tribunal; a claridade expositiva e os coñecementos demostrados. A súa duración non será superior a 30 minutos. Terá unha valoración máxima de 5 puntos A lectura e defensa da memoria non será obrigatoria. As datas e horas da lectura e defensa da memoria, publicaranse na sede electrónica municipal. De non presentarse o/a candidato/a no lugar, data e hora indicados, procederase a valoración da memoria outorgando unha puntuación de 0 puntos á entrevista. O tribunal estará constituído por cinco membros designados pola Alcaldía-Presidencia e estará formada por:  Presidente: Funcionaria/o de carreira do Concello de Narón  Tres vogais: Tres funcionarias/os de carreira do Concello de Narón ou doutras Administracións públicas.  Secretario: O secretario xeral do Concello ou funcionario/a en quen delegue A designación dos/as membros do Tribunal incluirá os/as respectivos/as suplentes, e terá en conta o determinado no Real Decreto Lexislativo 5/2015, do 30 de outubro, polo que se aproba o texto refundido da lei do estatuto básico do empregado público, no que se refire á igualdade efectiva entre mulleres e homes nos órganos de selección. As/os membros do Tribunal deberán pertencer a grupos ou subgrupos de clasificación profesional igual ou superior ao esixido para as prazas e postos obxecto do concurso. O tribunal non poderá constituírse nin actuar sen a asistencia de tres dos seus 5 membros, titulares ou suplentes, indistintamente, e poderá solicitar a designación de asesores/as ou colaboradores/as con voz pero sen voto. As decisións do Tribunal adoptaranse por maioría de votos Igualmente, correspóndelle a resolución das dúbidas que puidesen xurdir en aplicación destas normas, estando vinculado na súa actuación ás presentes bases, e facultado para resolver cantas incidencias se expoñan para a boa orde no desenvolvemento do concurso que non estean especialmente previstas nesta convocatoria. Serán normas supletorias as disposicións legais vixentes de xeral aplicación, e particularmente as normas referidas na Base Terceira. No non previsto na presente base será de aplicación o disposto na Sección 3 do Capítulo II do Título Preliminar da Lei 40/2015, do 1 de outubro, do Réxime Xurídico Unha vez finalizado o proceso de valoración procederase á publicación da lista provisional de méritos na sede electrónica, para que no prazo de cinco días hábiles, contados a partir do seguinte ao da súa exposición na Sede electrónica, os/as interesados/as poidan presentar as alegacións que estimen oportunas, as cales serán resoltas polo Tribunal. En caso de empate na puntuación acudirase para dirimilo á outorgada aos méritos xerais enunciados na Base Oitava apartado 1, pola orde expresada. De persistir o empate acudirase, á letra establecida na última Resolución publicada pola Secretaria de Estado de Política Territorial e Función Pública, pola que se publica o resultado do sorteo ao que se refire o artigo 17 do RD 364/1995 de 10 de marzo que aproba ou Regulamento Xeral de Ingreso do Persoal ao Servizo da Administración xeral do Estado Concluída a valoración dos méritos coa publicación da lista definitiva de méritos, o Tribunal proporá á ­Alcaldía-Presidencia que se adxudiquen as prazas e os postos de traballo aos/ás candidatos/as que obtivesen maior puntuación segundo o baremo de méritos, sumados os resultados finais de ambas as fases sendo necesario alcanzar a puntuación mínima de 15 puntos nos Méritos Xerais e de 10 puntos nos Méritos Específicos Con todo, nos casos nos que exista un/unha único/a participante admitido/a por posto, o Tribunal poderá propoñer a adxudicación dese posto obxecto de convocatoria a aquel, unha vez alcanzada a puntuación mínima esixida para cada unha das fases, tendo en consideración a puntuación outorgada en calquera dos méritos ou a suma de varios deles, sen necesidade de valorar e puntuar o resto dos méritos. Resoltas as alegacións, coa publicación da lista definitiva, o Tribunal proporá o nomeamento de funcionarios/as de carreira e a adxudicación definitiva dos postos á Alcaldía Presidencia, quen resolverá o presente concurso por resolución motivada, con referencia ao cumprimento das normas vixentes e das bases da convocatoria, e facendo constar os datos do/a empregado/a público, e o posto adxudicado. O prazo máximo para a resolución do concurso será de tres meses contados desde o día seguinte ao da finalización da presentación de solicitudes, podendo prorrogarse por un mes máis a proposta do tribunal. O nomeamento de funcionario/a na praza e adxudicación do posto convocado mediante a presente convocatoria producirá, no seu caso, o cesamento no posto de traballo de quen o viñese desempeñando Finalizado o proceso de selección, o Tribunal publicará no prazo máximo dun mes a relación de aprobados, pola orde de puntuación alcanzado, con indicación do documento nacional de identidade, así como as notas parciais de todas e cada unha das fases do proceso selectivo na sede electrónica. O devandito prazo poderá ser prorrogado por causas xustificadas e previa resolución motivada. Simultaneamente á súa publicación na sede electrónica, o Tribunal elevará a relación expresada ao titular do órgano competente e publicarase no Boletín Oficial da provincia da Coruña. O Tribunal non poderá declarar un número superior de aspirantes ao de prazas convocadas. Non obstante o anterior, sempre que o Tribunal propuxese o nomeamento de igual número de aspirantes que o de prazas convocadas, e co fin de asegurar a cobertura das mesmas, cando se produzan renuncias dos/as aspirantes seleccionados/as ou cando da documentación achegada polos aspirantes dedúzase que non cumpran os requisitos esixidos ou por circunstancias sobrevindas dedúzase a imposibilidade de incorporación dalgún dos aspirantes, antes do seu nomeamento ou toma de posesión, o órgano competente poderá requirir do Tribunal relación complementaria dos aspirantes que sigan aos propostos para o seu posible nomeamento como funcionarios de carreira. O acto que poña fin ao procedemento selectivo deberá ser motivado. A motivación dos actos do Tribunal ditados en virtude de discrecionalidade técnica no desenvolvemento do seu labor de valoración, estará referida ao cumprimento das normas regulamentarias e das bases da convocatoria. No prazo de vinte días naturais, a contar desde o día seguinte a aquel en que se fixese pública a lista definitiva de aspirantes aprobados no Boletín Oficial da Provincia, os/as aspirantes propostos/as achegarán os documentos que a continuación se relacionan: 1. Fotocopia e orixinal do DNI, pasaporte ou calquera outro documento acreditativo da nacionalidade en vigor.2. No caso de aspirantes que concorresen ás probas selectivas por tratarse de cónxuxes, ou descendentes do cónxuxe, de españois ou nacionais de países membros da Unión Europea deberán presentar os documentos expedidos polas autoridades competentes que acrediten o vínculo de parentesco e unha declaración xurada ou promesa do español ou do nacional da Unión Europea co que existe este vínculo, de que non está separado de dereito do seu cónxuxe e, no seu caso, do feito de que o aspirante vive ás súas expensas ou está ao seu cargo 3. Fotocopia e orixinal do título esixido nas bases específicas, ou certificación académica que acredite realizar e aprobar os estudos completos necesarios para a expedición do mesmo. No caso de titulacións obtidas no estranxeiro deberase achegar a documentación acreditativa da súa homologación ou convalidación.4. Declaración responsable de non ser separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin acharse en inhabilitación absoluta ou especial para o desempeño de funcións públicas por resolución xudicial para o acceso á escala, subescala, clase e categoría de funcionario no que fose separado ou inhabilitado. Os nacionais doutros Estados deberán acreditar igualmente non acharse inhabilitados ou en situación equivalente nin ser sometidos a sanción disciplinaria ou equivalente que impida, no seu Estado, nos mesmos termos, o acceso á función pública.5. Documentación acreditativa dos restantes requisitos que, no seu caso, puidesen esixirse en cada base específica.6. Os/as aspirantes que participasen pola cota de discapacidade deberán achegar certificado vixente acreditativo do grao de discapacidade expedido polo órgano competente da comunidade autónoma. En todo caso, deberán achegar a certificación de compatibilidade co desempeño das tarefas e funcións correspondentes. Aqueles aspirantes da cota de discapacidade, que en aplicación do disposto na base 9.1 obtivesen praza pola quenda de acceso libre, deberán achegar, así mesmo a documentación anteriormente sinalada. Conforme ao disposto no artigo 23.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos funcionarios Civís da Administración Xeral do Estado, quen dentro do prazo indicado no apartado 11.1, e salvo os casos de forza maior, non presentasen a documentación esixida nas bases da convocatoria ou do exame da mesma deducísese que carecen dalgún dos requisitos esixidos polas mesmas non poderán ser nomeados/as funcionarios/as de carreira, quedando anuladas todas as súas actuación sen prexuízo da responsabilidade na que puidesen incorrer por falsidade nas súas solicitudes de participación. Concluído o proceso selectivo quen o superase e acheguen a documentación acreditativa do cumprimento dos requisitos esixidos na convocatoria, serán nomeados/as funcionarios/as de carreira polo titular do órgano competente, no prazo máximo de catro meses desde a publicación da relación de aprobados no Boletín Oficial da provincia. Con carácter xeral, tentarase que este prazo de catro meses estea comprendido dentro do prazo xeral de tres anos de execución das Ofertas de Emprego Público, previsto no artigo 70 do Texto Refundido da Lei do Estatuto Básico do Empregado Público aprobado polo Real Decreto Lexislativo 5/2015, do 30 de outubro. Os nomeamentos publicaranse no Boletín Oficial da provincia da Coruña. A toma de posesión dos/as aspirantes que superasen o proceso selectivo farase no prazo de un mes, contado a partires da data de publicación do seu nomeamento como funcionario de carreira no Boletín Oficial da provincia da Coruña. Transcorrido o prazo de un mes, os/as aspirantes que non teñan tomado posesión perderán todos os dereitos adquiridos durante o proceso selectivo quedando anuladas tódalas súas actuacións. SEGUNDO.- publicar o presente acordo no Boletín Oficial da Provincia aos efectos do disposto na normativa vixente en materia de selección dos empregados públicos. CD.- Complemento de destino P.- Puntos IM. A- Importe anual FP.- Forma de provisión SUBG.- Subgrupo de clasificación T.- Tipo de funcionario SIT.- Situación 1/2.- Administración xeral- Administración especial FL.- Funcionario de carreira local AI.- Concurso aberta a outras administracións V.- Vacante VI.- Vacante ocupada por interino/a Narón, 5 de setembro de 2022 A alcaldesa Marián Ferreiro Díaz